### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### 

### 

Broj: UPI 05/2-02-19-5-41/21 SC

Sarajevo, 05.07.2021. godine

Federalno ministarstvo okoliša i turizma, rješavajući zahtjev operatora/investitora JP Broćanac d.o.o. Čitluk za izdavanje okolinske dozvole za postrojenja za prečišćavanje otpadnih voda, a na osnovu članova 68. i 71. Zakona o zaštiti okoliša („Službene novine Federacije BiH“ br. 33/03 i 38/09), člana 18. Zakona o izmjenama i dopunama zakona o zaštiti okoliša (¨Službene novine Federacije BiH¨, br. (¨Službene novine Federacije BiH¨, br. 38/09) i člana 200. Zakona o upravnom postupku („Službene novine Federacije BiH“ br. 2/98 i 48/99) *d o n o s i :*

## R J E Š E N J E

**1. Izdaje se okolinska dozvola operatoru/investitoru JP Broćanac d.o.o. Čitluk** za postrojenje za prečišćavanje otpadnih voda (14 000 e.s.), koji se nalazi na lokaciji Potpolje – Čitluk na zemljištu označenom kao k.č. 1864/2 k.o. Potpolje. Ukupna površina parcele iznosi oko 7 308 m2.

**2. Pogon i postrojenje za koje se izdaje okolinska dozvola**

Uređaj za prečišćavanje otpadnih voda JP Broćanac d.o.o. Čitluk za koje se izdaje dozvola sastoji se od:

* upravljački objekat i kompresornica (četiri kompresora Delta Blower GM 10S Aerezen, četiri kompresora Delta Blower 2007.g, četiri kompresora Delta Blower Aerezen)
* spremnik za denitrifikaciju,
* mehanički prečistač (sa sabirnom komorom sa potopljenom crpkom),
* bioaerizacijski bazen (2 x 4 polja) i taložnik mulja (2 x 12 polja),
* spremnik mulja

Uz objekat uređaja za prečišćavanje otpadnih voda nalazi se i objekat za smještaj uređaja za mašinsku dehidraciju mulja (spremnik mulja i presa za mulj) i objekat trafostanice.

Građevinski objekti za potrebe uređaja: građevinski dio uređaja, upravljačka kućica, ograđivanje lokacije, pristupna cesta,dovod struje i vode, telefonski priključak

**3. Opis tehnološkog procesa**

Proces pročišćavanja komunalnih otpadnih voda odvija se kroz dvije faze: faza toka vode i faza

toka mulja.

Pročišćena voda se ispušta u prirodni prijemnik, a izdvojeni mulj, kao nusprodukt prečišćavanja

otpadne vode, potrebno je podvrgnuti daljoj obradi i zbrinjavanju tako da ne predstavlja opasnost

za okoliš i zdravlje ljudi i to sve na ekološki i ekonomski prihvatljiv način.

Prvi stepen prečišćavanja poznatiji pod nazivom mehaničko čišćenje koji se sastoji od:

* automatske grube i fine rešetke sa ugrađenim elektropužnim transporterom i kompaktorom za ostatke koji ostanu na rešetki,
* aeriranog separatora ulja i masti,
* aeriranog pjeskolova

otpadne vode iz postojećeg sistema se usmjeravaju na uređaj preko ulaznog okna u kojem je crpka smještena. Iz otpadnih voda se uklanja većina krupnih i vlaknastih tvari a ostaci koji zaostanu na rešetki nazivaju se primarni mulj. Primarni mulj se sa rešetke kroz cijevni nastavak automatski istresa u kontejner smješten pored mehaničkog prečistača.

Drugi stepen prečišćavanja se naziva biološko prečišćavanje. Ovim prečišćavanjem se smanjuju organske i preostale suspendirane tvari. Osnovni proces u tom postupku je biološka oksidacija organske tvari u vodi. Otopljene organske tvari se transformiraju u bakterije koje se u naknadnom taložniku mogu izdvojiti iz vode. Na taj način otopljena organska tvar postaje kruta organska tvar koja je taloživa. Za razgradnju organiskih zagađenja iz otpadnih komunalnih voda najčešće se koristi prečišćavanje uz pomoć aktivnog mulja. Postupak sa aktivnim muljem je aerobni postupak uklanjanja organskih sastojaka iz otpadne vode. Za optimalno vođenje postupaka biološkog prečišćavanja uz minimalnu potrošnju energije predviđeno je procesorsko vođenje postupka. Za tu se svrhu u bazenu ugrađuje kisikova sonda povezana sa procesorom koji reguliše potreban unos zraka i uključuje kompresore. Nakon odgovarajućeg zadržavanja smjesa se odvodi sifonskim preljevom u taložnice sa pretežno horizontalnim strujanjem gdje se vrši razdvajanje aktivnog mulja i prečišćene otpadne vode. Istaloženi mulj se cjevovodom vraća u primarni taložnik gdje se miješa sa otpadnom vodom te ponovo vraća u proces biološkog prečišćavanja. Tako prečišćena voda se prelijeva preko obodnih nazubljenih preljeva u odvodni kanal sekundarne taložnice. Iznad preljevnog kanala se instalira zaštitna pregača koja sprječava prelijevanje plivajućih tvari.

Prije ispuštanja prečišćene otpadne vode iz uređaja, ista prolazi kroz glavni, izlazni spremnik u kojem se instaliraju sljedeći mjerni instrumenti:

* mjerač protoka s očitanjem na licu mjesta i trajnim registriranjem mjernih podataka
* pH sonda sa istim karakteristikama

Nakon izlaznog kontrolnog mjernog spremnika izgrađen je cijevni ispust pomoću kojeg se prečišćene otpadne vode usmjeravaju prema ispustu u potok Lukoć, koji se nalazi nizvodno od uređaja cca 20 m. prethodno se obavlja dehidracija mulja uz pomoć muljne prese.

Mulj koji nastaje u prvom stepenu prečišćavanja sadrži krutine s rešetki (papir, plastika i dr.) te ulja i masti izdvojene u mastolovu. Ovaj mulj se odlaže na odlagališta komunalnog otpada. Mulj koji nastaje u drugom stepenu prečišćavanja, moguće je koristiti u poljoprivredne svrhe ili se odvozi na odlagališta komunalnog otpada. Sve krute otpadne tvari s mehaničkog dijela uređaja za prečišćavanje, mulj i ostali otpad koji nastaje na uređaju odvozi s na odlagalište komunalnog otpada. Prethodno se obavlja dehidratacija mulja uz pomoć muljne prese.

**4. Osnovne i pomoćne sirovine, ostale supstance i energija koja se koristi u procesu**

Osnovna sirovina predmetnog preduzeća JP BROĆANAC d.o.o. je otpadna voda. Prilikom prečišćavanja komunalnih otpadnih voda nastaje mulj u koji prelazi znatan dio zagađenja iz otpadne vode i koji sadrži veliku količinu vode. Suha tvar mulja se sastoji najvećim dijelom od organske tvari (preko 75%) a sadrži i nutrijente (dušik i fosfor) koji potiču uglavnom iz otpadnih voda domaćinstava, te teške metale i organska zagađenja iz industrijskih otpadnih voda.

Flokulanti omogućavaju omogućavaju individualni pristup svakom sistemu za tretman voda te dehidrataciju mulja, čime se postiže maksimalna učinkovitost tretmana, a obuhvataju:

* sredstva za bistrenje vode koja se koristi u procesima flotacije i flokulacije,
* sredstva za ugušćivanje i dehidraciju mulja (trakasta preša, filter preša, centrifuga).

Aquaflok HPWG flokulanti su specijalno formulisani flokulanti, anionskog i kationskog naboja, sa niskom količinom zaostatnog monomera, a namijenjeni su za prečišćavanje pitke vode.

Primjenjuju se za: prečišćavanje pitkih voda, prečišćavanje i obradu otpadnih komunalnih i industrijskih voda, prirpemu tehnoloških voda, obradu i dehidraiju mulja, kao retencijsko sredstvo u proizvodnji papira.

Aquaflok flokulanti su proizvodi na bazi poliakrilamida. Kao flokulant za zgnjušavanje/dehidraciju mulja u predmetnom postrojenju se koristi AQUAFLOK 8764 I, a tijekom prethodne godine utrošeno je 275 kg iste.

Predmetno preduzeće opskrbljuje se električnom energijom od preduzeća „J.P. Elektroprivreda HZ-HB d.d. Mostar“. U krugu predmetnog preduzeća postoji trafostanica TS 630 kVA te SN kabelski vod. Ukupna potrošnja za 2020. godinu iznosi 226 473 kWh.

**5. Mjere sprečavanja i smanjenja štetnih uticaja na okoliš**

Sprječavanje ili ublažavanje negativnog uticaja na okoliš ovog poslovnog objekta postiže se primjenom slijedećih osnovnih mjera:

* uvažavanjem propisa o zaštiti okoliša, zaštiti od požara i eksplozija kao i tehnoloških zahtjeva pri korištenju pogona, postrojenja, uređaja i prateće opreme,
* sprečavanje i ublažavanje emisija štetnih polutanata iz postrojenja u okoliš,
* sakupljanjem i prečišćavanjem otpadnih voda prije njihovog ispuštanja u recipijent,
* propisnim sakupljanjem i zbrinjavanjem otpada,
* sprečavanjem nastanka i smanjenjem nivoa buke,
* edukacijom uposlenika o mjerama zaštite okoliša kao i mjerama zaštite na radu,
* vršenjem okolišnog i tehnološkog monitoringa,
* primjenom drugih tehničko-tehnoloških ekonomskih i organizacionih mjera koje su u funkciji zaštite okoliša.

**5.1. Mjere zaštite voda**

* vršiti permanentnu kontrolu u smislu eliminisanja mogućih uticaja na vode u skladu sa Rješenjem o vodnoj dozvoli koju je izdala Agencija za vodno područje Jadranskog mora broj:UP/40-1/25-4-97/16 od 14.02.2017.godine,
* redovno vršiti monitoring vode na mjestu ispusta u recipijent – potok Lukoć,
* manipulaciju gorivima i mazivima za građevinske mašine obavljati na pretakalištu s nepropusnom podlogom,
* koristiti tehnički ispravne građevinske mašine uz periodičke i redovne tehničke preglede,
* koristiti nepropusne spremnike i kontejnere za uskladištenje rezervnih i iskorištenih naftnih derivata, otpadnih ulja, filtera i sl., te njihovo redovito i adekvatno zbrinjavanje,
* redovito osposobljavati radnike za primjenu zaštitnih mjera na očuvanju okoliša i postupanja u slučaju akcidentnih situacija,
* zabraniti bilo kakva ispuštanja otpadnih voda u okolno tlo i vodu,
* osigurati vodotoke i kanale od izljevanja ili procjeđivanja goriva, urušavanja obale,
* redovitim pranjem i čišćenjem prostora oko uređaja doprinosi se smanjenju, odnosno izbjegavanju onečišćenja podzemnih voda,
* vrijednosti pokazatelja u pročišćenim otpadnim vodama ne smiju prelaziti granične vrijednosti propisane Uredbom o ispuštanju otpadnih voda u okoliš i sistem javne kanalizacije („Službene novine Federacije BiH“, br. 26/20 i 96/20),
* u slučaju prekoračenja graničnih vrijednosti potrebno je ispitati uređaj za prečišćavanje otpadnih voda i ukloniti neispravnosti,
* u slučaju izvanrednog onečišćenja okoliša potrebno je postupati u skladu s Operativnim planom intervencija u zaštiti okoliša, a onečišćenje voda treba biti obuhvaćeno i Operativnim planom u slučaju iznenadnog onečišćenja voda i tla.

**5.2.** **Mjere zaštite od neugodnih mirisa**

* u zatvorenim prostorima održavati podpritisak, kako tvari neugodnih mirisa ne bi nekontrolisano izlazile kroz otvore objekta,
* onečišćeni zrak iz zatvorenih dijelova uređaja propuštati kroz biofilter prije ispuštanja u okoliš,
* redovno održavati kanalizacijsku mrežu na način da se smanji ili izbjegne taloženje organske tvari kod suhog protoka,
* širenje neugodnih mirisa smanjiti sadnjom i održavanjem dovoljno širokog pojasa visokog drveća uz granicu lokacije uređaja.

**5.3. Mjere postupanja s otpadom**

- u skladu sa Planom upravljanja otpadom,

* sa svim vrstama otpada postupati prema važećem Zakonu o upravljanju otpadom (''Službene novine Federacije BiH'', br. 33/03, 72/09 i 92/17) i podzakonskim aktima,
* sav otpad do predaje ovlaštenom skupljaču privremeno skladištiti u za to namijenjeni vodonepropusni i natkriveni skladišni prostor,
* otpadne tvari s rešetki, te pijesak iz pjeskolova i slivnika dnevno odvoziti na uredeno odlagalište,
* sav opasan otpad čuvati u obilježenim nepropusnim spremnicima, na nepropusnoj podlozi, zaštićeno od atmosferilija, i predavati ovlaštenom skupljaču opasnog otpada,
* raspolagati propisanim količinama sredstava za neutralizaciju,
* u sklopu skladišnog prostora uređaja za pročišćavanje postaviti nepropusne spremnike za skladištenje otpadnog ulja i drugog opasnog otpada koji moraju biti pravilno označeni i smješteni na tankvanama odgovarajućih dimenzija.

**5.4. Mjere za sprječavanje/ublažavanje nastanka emisija iz postrojenja i za povrat korisnog materijala iz otpada koje proizvodi postrojenje**

* uvažavanje propisa o zaštiti okoliša, zaštiti od požara i eksplozija kao i tehnoloških zahtjeva pri korištenju pogona, postrojenja, uređaja i prateće opreme,
* sakupljanje i prečišćavanje otpadnih voda prije njihovog ispuštanja u recipijent,
* propisnim sakupljanjem i zbrinjavanem otpada,
* sprečavanjem nastanka i smanjenjem nivoa buke,
* edukacijom uposlenika o mjerama zaštite okoliša kao i mjerama zaštite na radu,
* vršenje okolinskog i tehnološkog monitoringa,
* primjenom drugih tehničko-tehnoloških, ekonomskih i organizacionih mjera koje su u funkciji zaštite okoliša.
* postrojenja, uređaje i pripadajuću opremu redovno remontirati, servisirati i održavati,
* proces rada izvršavati po tehnološkim uputstvima za siguran rad postrojenja i opreme.

Za konačno zbrinjavanje neopasnog, komunalnog otpada zadužena je općinska kompanija JP Broćanac.

Višak mulja se izvlači iz skladišta mulja cisternom komunalne kompanije. Izvlačenje mulja se vrši jedanput u tri mjeseca do jedne godine.

Za tretman opasnog otpada, odnosno njegovo zbrinjavanje, potpisan je ugovor sa ovlaštenom kompanijom za zbrinjvanje opasnog otpada „CIAK“ d.o.o. Grude.

**5.5. Mjere zaštite od akcidentnih situacija**

* pasivna zaštita objekata od požara mora biti osigurana korištenjem nezapaljivih i negorivih materijala,
* aktivna zaštita je predviđena aparatima za gašenje, uređajima za detekciju isteklog goriva, mjerama praćenja i kontrole ispravnosti uređaja i instalacija, obukom zaposlenih kao i održavanjem tehnološke discipline,
* sve aktivnosti u kompleksu moraju biti u skladu sa uslovima iz saglasnosti, dozvola i rješenja nadležnih organa,
* svi uređaji i instalacije moraju imati ateste i biti ispitani,
* čvrsti otpad sakupljati u kontejnere zapremine 1m3 uz prethodno odvajanje po vrstama, odnosno odvajanjem organskog od neorganskog otpada.Otpad preuzima ovlašteno komunalno poduzeće i odvozi na deponiju,
* protupožarnu zaštitu na postrojenju za prečišćavanje otpadnih voda potrebno je osigurati aparatima za suho gašenje požara, te održavanjem i redovnim ispitivanjem hidrantske mreže. Uposlenici moraju biti obučeni za pravilno rukovanje uređajima i sredstvima za gašenje požara i moraju poznavati ostale mjere sigurnosti.

Pored navedenog, operator je dužan poduzeti i slijedeće mjere prevencije:

* postrojenja, uređaji i pripadajuća oprema mora se redovito remontirati, servisirati i održavati,
* proces rada se mora izvršavati isključivo po tehnološkim uputstvima za siguran rad postrojenja i opreme,
* radno osoblje mora poduzeti preventivne mjere iz oblasti zaštite na radu, zaštite od požara i eksplozija.

Operator je dužan u narednom periodu implementirati dodatne mjere prevencije za smanjenje emisija u okoliš i obezbijediti konačan tretman otpadnih tokova u cilju minimiziranja svih potencijalnih negativnih uticaja ovog poslovnog objekta na okoliš. Kao kontrolu emisija iz objekta potrebno je vršiti slijedeća mjerenja:

* evidencija utroška vode, m toga, potrebno je voditi evidenciju o slijedećim aktivnostima:
* sakupljanje i odvoz komunalnog i ostalog otpada,
* pražnjenje i održavanje postrojenja otpadnih voda,
* funkcionalnost namjene pojedinih tehnoloških cjelina.

**5.6. Upravljanje otpadom**

Operator je dužan postupati u skladu sa Planom upravljanja otpadom. Odgovorna osoba za realizaciju Plana upravljanja otpadom je Milenko Kordić.

**6. Granične vrijednosti emisija za zagađujuće materije**

**6.1. Granične vrijednosti štetnih materija u otpadnim vodama**

Granične vrijednosti za tehnološke otpadne vode definirane su Uredbom o uvjetima ispuštanja otpadnih voda u prirodne recipijente i sustav javne kanalizacije („Službene novine Federacije BiH“, br. 26/20 i 96/20).

**6.2. Granične vrijednosti buke**

Dozvoljeni nivoi buke na otvorenom prostoru/vanjske buke – kod prvih stambenih zgrada/ kuća, sukladno Zakonu o zaštiti od buke (“Službene novine Federacije BiH“, broj 110/12)

Izvještaj o izvršenom monitoringu

U skladu sa izvještajima o ispitivanju karakteristika efluenta, svi ispitani parametri zadovoljavaju granične vrijednosti.

U decembru 2020. godine obavljena je analiza kvalitete zraka od strane ovlaštenog preduzeća, pri čemu su rezultati ispitivanja unutar graničnih vrijednosti propisanih pravilnikom o načinu vršenja monitoringa kvaliteta zraka i definiranju vrsta zagađujućih tvari, graničnih vrijednosti i drugih standarda kvaliteta zraka („Službene novine F BiH“, broj 1/12, 50/19 i 3/21).

U skladu sa izvještajima, nivo dnevne i noćne buke je u dozvoljenim granicama. Predmetno preduzeće vrši ispitivanja kvantitativnih karakteristika efluenta (četiri puta godišnje), kvalitet zraka i nivoa buke jednom u 2020. godini.

**7. Mjere planirane za monitoring**

**7.1.** **Monitoring vode**

Prema Uredbi o uvjetima ispuštanja otpadnih voda u prirodne recipijente i sistem javne kanalizacije („Službene novine Federacije BiH“, br. 26/20 i 96/20), vršiti sljedeća mjerenja:

1. Na dva pijezometra, uz granicu uređaja za čišćenje otpadnih voda, uzvodno i nizvodno, u smjeru toka podzemnih voda, mjerit će se slijedeći pokazatelji:

* nivo vode (m)
* temperatura vode (0C)
* mutnoća vode (0 NTU)
* miris
* pH-vrijednost
* utrošak KMnO4 (mg O2/L)
* elektrovodljivost (μS/cm)
* amonijak (mg NH4+/L)
* nitriti (mg NO2-/L)
* nitrati (mg NO3-/L)
* mineralna ulja (μg/L)
* deterdženti (μg/L)
* fenoli (μg/L).

1. Uz granicu uređaja mjerit će se slijedeći pokazatelji:

* smjer i brzina vjetra (m/s)
* temperatura zraka (0C)
* vlaga u zraku (%)
* oborine (mm/m2)
* amonijak (mg NH3/m3)
* vodik-sulfid (mg H2S/m3)
* merkaptani (mg C2H5SH/m3).

Redovno vršiti uzorkovanje prečišćenih otpadnih voda (efluenta), prije ispusta u recipijent. Učestalost uzimanja uzoraka uskladiti sa Prilogom 2. Tabela 2.1. Uredbe o uslovima ispuštanja otpadnih voda u prirodne recipijente i sisteme javne kanalizacije („Službene novine Federacije BiH“, broj: 26/20 i 96/20).

**7.2. Monitoring mulja**

Program praćenja kvalitete mulja obuhvaća sljedeće pokazatelje:

* maseni udio suhe tvari, %,
* maseni udio ukupnog organskog ugljika u suhoj tvari mulja, %,
* pH-vrijednost mulja,
* maseni udio ukupnog dušika u suhoj tvari mulja, %,
* maseni udio ukupnog fosfora u suhoj tvari mulja, %,
* sadržaj teških metala u suhoj tvari mulja: kadmij, bakar, nikal, olovo, cink, krom i živa, mg/kg,
* sadržaj polikloriranih bifenila u suhoj tvari mulja: 2,4,4'-triklorobifenil, 2,2',5,5'-tetraklorobifenil, 2,2',3,4,5,5'-heksaklorobifenil,2,2',3,4,4',5,5'-heptaklorobifenil, mg/kg
* sadržaj polikloriranih dibenzodioksina/dibenzofurona u suhoj tvari mulja, na TCDD ekvivalenata/kg.

Uzorci mulja uzimat će se iz spremnika stabiliziranog procijeđenog mulja pripremljenog za odvoz. Najmanji broj uzoraka iznosi 2 godišnje, ravnomjerno raspodijeljenih, u skladu sa članom 31. Pravilnika o utvrđivanju dozvoljenih količina štetnih i opasnih tvari u zemljištu i metoda njihovog ispitivanja („Službene novine Federacije BiH, broj: 72/09).Prije odlaganja mulja na odlagalište mora se odrediti sastav eluata prema važećim navedenim zakonskim i podzakonskim aktima.

**7.3. Monitoring buke**

U skladu sa Zakonom o zaštiti od buke (“Službene novine Federacije BiH“, broj 110/12), buku mjeriti po potrebi ili po prijavi građana.

**7.7. Monitoring otpada**

Monitoring vršiti u skladu sa Planom upravljanja otpadom.

**8. Izvještavanje**

1. Operator je dužan izvještavati:

* Federalno ministarstvo okoliša i turizma o prikupljenim podacima kako je propisano odredbama Poglavlja IV Pravilnika o registrima postrojenja i zagađivanjima („Službene novine Federacije BiH“, broj: 82/07). Izvještaji trebaju biti poslani najkasnije do 30.06. tekuće godine za prethodnu godinu izvještavanja i
* Fond za zaštitu okoliša kako je propisano odredbama Uredbe o informacionom sistemu upravljanja otpadom (''Službene novine Federacije BiH'', broj: [97/18](https://www.fmoit.gov.ba/upload/file/Uredba%20informacini%20sistem.pdf)). Unos podataka u informacioni sistem-bazu podataka se vrši putem linka za  pristup Informacionom sistemu upravljanja otpadom [www.otpadfbih.ba](http://www.otpadfbih.ba).

2. Operator je dužan bez odlaganja prijaviti svaku vanrednu situaciju koja značajno utiče na okoliš

Tabela 1. Izvještavanje o monitoringu emisija iz pogona i postrojenja

|  |  |  |
| --- | --- | --- |
| Izvještaj | Rok za dostavljanje izvještaja | Kome se dostavlja izvještaj |
| Izvještaj o izvršenim mjerenjima sanitarno – fekalnih otpadnih voda | Najkasnije do 30.06. za prethodnu godinu | Agenciji za vodno područje Jadranskog mora Mostar |
| Izvještaj o količinama nastalog otpada (opasnog i neopasnog) | Najkasnije do 30.06. za prethodnu godinu | Fond za zaštitu okoliša, nadležno kantonalno ministarstvo |
| Izvještaji o mjerenju buke | Najkasnije do 30.06. za prethodnu godinu | Federalnom ministarstvu okoliša i turizma. |

**9. Period važenja dozvole**

Ova okolišna dozvola važi 5 (pet) godina od dana uručenja rješenja strankama.

**Obrazloženje**

Dana 23.02.2021. operator JP Broćanac d.o.o. Čitluk dostavio je Federalnom ministarstvu okoliša i turizma Zahtjev za izdavanje okolinske dozvole za postrojenje za prečišćavanje otpadnih voda, (14 000 e.s.), u skladu sa članom 18. Zakona o izmjenama i dopunama Zakona o zaštiti okoliša („Službene novine Federacije BiH“, broj: 38/09). Uz zahtjev je dostavljena sljedeća dokumentacija:

- plan upravljanja otpadom

- rješenje o vodnoj dozvoli koju je izdala Agencija za vodno područje Jadranskog mora broj:UP/40-1/25-4-97/16 od 14.02.2017.godine,

- ugovor broj: 29/20 o preuzimanju, skladištenju i zbrinjavanju opasnog otpada,

- izvještaji o monitoringu emisija

Dopisom broj UPI-05/2–02-19-5-41/21, od 09. 04. 2021. godine zatraženo je od Federalne uprave za inspekcijske poslove da dostavi sve inspekcijske zapisnike i rješenja koja su izdata firmi JP Broćanac d.o.o. Čitluk u proteklom periodu.

Uvidom u zapisnik broj UPI-10-23-3-00039/2019-1007-P-1007-1-P od 17.4.2019. godine konstatovano je sljedeće:

Inspekcijskim pregledom izdato je rješenje broj UPI-10-23-3-00039/2019-1007-P-1007-1-P od 30.4.2019. godine operatoru JP Broćanac d.o.o. Čitluk da izvrši sljedeće mjere:

- upotpuni i ažurira evidenciju o produkovanom otpadu u skladu sa Planom upravljanja otpadom i Pravilnikom o kategorijama otpada sa listama („Službene novine F BiH“, broj 9/05),

- prenese obaveze upravljanja opasnim otpadom putem ugovora ili sporazuma na operatora ovlaštenog za zbrinjavanje opasnog otpada, te opasni otpad (sadržaj masti i ulja iz odvajača masti i ulja) zbrinjava preko ovlaštenog operatera,

- dostavi Federalnom ministarstvu okoliša i turizma Izvještaj za registar zagađivača za 2017. godinu izvještavanja.

Rok za izvršenje naloženih mjera bio je do 24.05.2019. godine.

Zahtjev za izdavanje okolinske dozvole postavljen je na web stranici [www.fmoit.gov.ba](http://www.fmoit.gov.ba) dana 07.06. 2021. godine za izdavanje okolinske dozvole – dozvole za postrojenje za prečišćavanje otpadnih voda, (14 000 e.s.) na linku https://www.fmoit.gov.ba/bs/okolisne-dozvole/javne-rasprave-i-javni-uvidi/javni-uvid-u-zahtjev-za-izdavanje-okolisne-dozvole-operateru-jp-brocanac-d-o-o-citluk-za-uredaj-za-prociscavanje-otpadnih-voda

U pisanoj formi obaviješteni su sljedeći zainteresirani subjekti:

- ministarstvo trgovine, turizma i zaštite okoliša HNK

- općina Čitluk

i do dana stavljanja nacrta okolinske dozvole na uvid javnosti, nije bilo primjedbi.

Temeljem izloženog, Federalno ministarstvo je ocijenilo da se okolinska dozvola izda u smislu čl 86., čl. 68. i čl. 71. Zakona o zaštiti okoliša uz poštivanje svih propisanih mjera i zakonske regulative, te je odlučeno kao u dispozitivu ovog rješenja. Nadzor nad provođenjem mjera vrši Federalna uprava za inspekcijske poslove.

Ovo rješenje je konačno u upravnom postupku i protiv istog nije dopuštena žalba, ali se može pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.

U skladu sa Zakonom o federalnim upravnim taksama i tarifi federalnih upravnih taksi (¨Službene novine Federacije BiH¨, br. 6/98), tarifni broj 55. stav 3. tačka 4. podnosilac zahtjeva je uplatio 250,00 KM na budžetski račun kod UNION Banke.

**M I N I S T R I C A**

**dr. Edita Đapo**

*Dostaviti:*

* *Općina Čitluk,*
* *Ministarstvo trgovine, turizma i zaštite okoliša HNK*
* *Federalna uprava za inspekcijske poslove*
* *Sektoru za okolišne dozvole, procjenu uticaja na okoliš, registar i čiste tehnologije*
* *Arhivi*